

# Üllés Nagyközségi önkormányzat

 *6794 Üllés, Dorozsmai út 40.*

 *62/282-122*

 *62/582-050,* *: hivatal@ulles.hu*

*Tárgy: belterületi utak fejlesztése –2015. évi költségvetésről szóló 2014. évi C. törvény 3. melléklet II. 10. pont szerinti adósságkonszolidációban nem részesült települési önkormányzatok fejlesztéseinek támogatására*

*Tisztelt Képviselőtestület!*

Üllés Nagyközségi Önkormányzat pályázatot nyújthat be a 2015. évi költségvetésről szóló 2014. évi C. törvény 3. melléklet II. 10. pont szerinti adósságkonszolidációban nem részesült települési önkormányzatok fejlesztéseinek támogatására.

A pályázat támogatási intenzitása: az összes elszámolható bruttó kiadás 100 %-a, tehát önerő biztosítása nem szükséges. A felhívás értelmében Üllés Nagyközség által pályázható támogatási összeg 112 millió forint, a lakosságszám figyelembevételével.

A beruházási összköltség 10 %-áig eszközbeszerzésre is igényelhető támogatás.

A pályázat benyújtásának határideje: 2015. szeptember 1.

A pályázati kiírás értelmében sor kerül:

* önkormányzati fenntartású belterületi utak aszfaltozására: Erkel Ferenc utca teljes hosszban, Erkel Ferenc utca és Móra Ferenc utca összekötő utca és Víztorony utca,
* polgármesteri hivatal eszközbeszerzése,
* egyéb költségek: közbeszerzés lefolytatása, műszaki ellenőrzés.

A fentiekre tekintettel az alábbi határozati javaslatot teszem:

HATÁROZATI JAVASLAT - I.

A Képviselőtestület támogatja, hogy Üllés Nagyközségi Önkormányzat pályázatot nyújtson be a 2015. évi költségvetésről szóló 2014. évi C. törvény 3. melléklet II. 10. pont szerinti adósságkonszolidációban nem részesült települési önkormányzatok fejlesztéseinek támogatására.

A Képviselőtestület felhatalmazza a polgármestert, hogy a pályázat sikeressége érdekében minden szükséges intézkedést megtegyen és a szükséges dokumentumokat aláírhassa.

Határidő: azonnal

Felelős: polgármester

Erről jegyzőkönyvi kivonaton értesítést kapnak:

1) Nagy Attila Gyula polgármester

2) Dr. Sugár Anita jegyző

3) Gazdálkodási ügyintéző

4) Irattár

HATÁROZATI JAVASLAT – II.

A Képviselőtestület nem támogatja, hogy Üllés Nagyközségi Önkormányzat pályázatot nyújtson be a 2015. évi költségvetésről szóló 2014. évi C. törvény 3. melléklet II. 10. pont szerinti adósságkonszolidációban nem részesült települési önkormányzatok fejlesztéseinek támogatására.

Erről jegyzőkönyvi kivonaton értesítést kapnak:

1) Nagy Attila Gyula polgármester

2) Dr. Sugár Anita jegyző

3) Gazdálkodási ügyintéző

4) Irattár

Üllés, 2015. augusztus 25.

Nagy Attila Gyula

polgármester